burgasdotpro/wikipedia huggingface dataset:
Vladimír Špidla

PhDr. Vladimír Špidla (* 22. apríl 1951, Praha) je český politik, v súčasnosti je riaditeľom českého sociálnodemokratického think-tanku Masarykovej demokratickej akadémie. Od júla 2002 do júna 2004 bol premiérom Českej republiky. V rokoch 2001 až 2004 bol predsedom Českej strany sociálne demokratickej. Od roku 2004 do februára 2010 bol európskym komisárom pre zamestnanosť, sociálne veci a rovnosť príležitostí. Vo voľbách 2010 kandidoval do senátu za obvod č. 10 - Český Krumlov, no neuspel. Naďalej sa chce venovať písaniu.
Životopis.
Narodil sa v roku 1951 v Prahe. Jeho otcom bol herec a režisér Václav Špidla (1922 – 1979). Po maturite v roku 1970 študoval Filozofickú fakultu Karlovej univerzity odbor história a prehistória. Diplomovú prácu na tému Založenie Živnobanky obhájil v roku 1976. Prešiel radom profesií: pracovník pamiatkovej starostlivosti a ochrany prírody, archeológ, robotník na píle, zamestnanec mliekárne a skladu stavebnín. 
Medzi jeho koníčky patrí pamiatková starostlivosť, zo športov cezpoľný beh a rôzne športy, ktorým sa možno venovať v prírode. Je druhýkrát ženatý, z prvého manželstva má dve deti, ďalšie dve deti vyženil.
Politická kariéra.
Pred rokom 1989 nebol politicky organizovaný. V roku 1990 pôsobil ako podpredseda pre školstvo, zdravotníctvo, sociálne veci a kultúru Okresného národného výboru v Jindřichovom Hradci. V rokoch 1991 - 1996 bol riaditeľom Úradu práce tamtiež. V roku 1992 sa stal členom predsedníctva ČSSD, v marci 1997 jej štatutárnym podpredsedom a v apríli 2001 sa stal predsedom ČSSD. V roku 1996 bol zvolený poslancom Poslaneckej snemovne, kde pôsobil ako predseda výboru pre sociálnu politiku a zdravotníctvo.
Od 22. júla 1998 do 12. júla 2002 vykonával funkciu 1. podpredsedu vlády a ministra práce a sociálnych vecí. Vládou bol poverený koordináciou svojho rezortu a ministerstiev zdravotníctva; školstva, mládeže a telovýchovy; životného prostredia a kultúry.
Predseda vlády.
Po parlamentných voľbách v roku 2002 bol 12. 7. 2002 menovaný predsedom vlády. Koncom júna 2004 odstúpil z predsedníctva ČSSD, podal demisiu z funkcie premiéra a súčasne odstúpila i jeho vláda.
Európsky komisár pre zamestnanosť, sociálne veci a rovnosť príležitostí.
Od 22. novembra 2004 do februára 2010 bol európskym komisárom pre zamestnanosť, sociálne veci a rovnosť príležitostí.
Obchodné, riadiace a správne aktivity.
podľa výpisu z obchodného registra:
List Kolosanom

List Kolosanom alebo List apoštola Pavla Kolosenským (skratka "Kol") je kniha Nového zákona. Jeho autorstvo sa tradične pripisuje apoštolovi Pavlovi. List je písaný z väzenia pre kresťanov v Kolosách.
Obsah.
List Kolosanom možno rozdeliť takto:
Hlavná téma listu sa nachádza v kristologickom hymne (Kol 1,15-20).
List Filemonovi

List Filemonovi alebo List apoštola Pavla Filemonovi (skratka "Flm" alebo "Filem") je kniha Nového zákona. Jeho autorstvo sa tradične pripisuje apoštolovi Pavlovi. Zaraďuje sa medzi pastorálne listy. 
Obsah a štruktúra.
List je adresovaný zámožnému kresťanovi v Kolosách - Filemonovi. Zaoberá sa otrokom Onezimom, ktorý utiekol od Filemona a našiel útočisko u Pavla.
List má túto štruktúru:
Jakubov list

Jakubov list alebo List Jakuba (skratka "Jak" alebo "Jk") je kniha Nového zákona.
Podľa tradície je jeho autorom Jakub Mladší, Ježišov brat, syn Kleopasa a Márie, brat Jozesa, Júdu a Šimona. Niektorí moderní biblisti sa domnievajú, že autorom je neznámy židovsko-kresťanský učiteľ.
Obsah.
Adresátom listu je dvanásť kmeňov v diaspóre (Jak 1,1). List nemá silnejšiu vnútornú štruktúru a obsahuje rôzne napomenutia, rady a varovania. Ide o múdroslovnú literatúru, napr. ako je v Starom zákone kniha Prísloví. Celkovo sa člení na 5 hláv (resp. kapitol). Okrem úvodu v ňom chýbajú ďalšie formálne časti listu. Vďaka používanému jazyku (časté oslovenie „bratia moji“) sa celkom nestratil jeho listový charakter. Autor v ňom chce aby kresťania Božie slovo nielen počúvali ale podľa neho aj konali.
Prvý Jánov list

Prvý Jánov list alebo Prvý list Jánov (skratka "1 Jn" alebo "1J") je kniha Nového zákona. Podľa tradície je jeho autorom apoštol Ján. V spise chýbajú charakteristické prvky listu (odosielateľ, adresát, pozdrav).
Obsah.
List možno rozdeliť na tieto časti:
Druhý Jánov list

Druhý Jánov list alebo Druhý list Jánov (skratka "2 Jn" alebo "2J") je kniha Nového zákona. Patrí k novozákonným deuterokánonickým knihám. Podľa tradície je jeho autorom apoštol Ján. Bol napísaný pravdepodobne v Efeze alebo v Sýrii.
Obsah.
List má nasledujúci obsah:
Tretí Jánov list

Tretí Jánov list alebo Tretí list Jánov (skratka "3 Jn" alebo "3J") je kniha Nového zákona. Patrí k novozákonným deuterokánonickým knihám. Podľa tradície je jeho autorom apoštol Ján. Adresátom listu je Gájus. Text má charakter súkromneho listu.
Obsah.
Obsah listu možno rozdeliť takto:
Júdov list

Júdov list alebo List Júdov (skratka "Júd" alebo "Jud") je kniha Nového zákona. Patrí k novozákonným deuterokánonickým knihám. Autor sa v liste predstavuje ako „Júda, služobník Ježiša Krista, brat Jakuba“. List sa obsahom a formou podobá Druhému Petrovmu listu. Vznikol približne okolo roku 100.
Obsah.
List má nasledujúcu štruktúru:
V liste sa odkazuje aj na židovské apokryfy (1. kniha Henochova, Nanebovzatie Mojžiša a Testament dvanástich patriarchov).
Evanjelium podľa Marka

Evanjelium podľa Marka (skratka "Mk") je kniha Nového zákona.
Zaraďuje sa medzi evanjeliá. Tradične je jeho autorstvo pripisované Markovi, ktorý vraj podáva svedectvo apoštola Petra. Teória dvoch prameňov predpokladá, že toto evanjelium je najstarším a prvým spomedzi štyroch evanjelií. Bolo písané pravdepodobne evanjelistom Marekom v Ríme okolo roku 70. Jeho cieľom je posilniť kresťanov pochádzajúcich z pohanstva.
Práve autor Markovho evanjelia vytvoril literárný žaner evanjelia, „až keď uvážime koľko toho ostatní synoptici od Marka prevzali, možno doceniť literárny a teologický rozsah zmien, ktoré uskutočnili i spoločných prvkov, ktoré jednotlivé evanjeliá spájajú.“
Obsah.
V evanjeliu podľa Marka obsahovo prevládajú Ježišove činy nad rečami.
Obsah tohto evanjelia možno rozdeliť nasledovne:
Evanjelium podľa Jána

Evanjelium podľa Jána (skratka "Jn" alebo "J") je kniha Nového zákona. Zaraďuje sa medzi evanjeliá. Podľa tradície bolo napísané pre maloázijských kresťanov asi medzi rokmi 90 a 100 po Kr.
Obsah.
Oproti synoptickým evanjeliám má odlišnú štruktúru. Toto evanjelium možno rozdeliť nasledovne:
Ježišova činnosť je tu, na rozdiel od ostatných troch kánonických evanjelií, rozvrhnutá do troch rokov.
Vzťah k synoptickým evanjeliám.
Evanjelium podľa Jána sa okrem podobností v rámci žánru evanjeliá od ostatných synoptických evanjelií v mnohom odlišuje. Odlišnosti sú v štýle a vo vnútornom usporiadaní. Ježišov príbeh je prerušujú dlhé zjavovateľské reči a dialógy, zoradenie materiálu veľmi sťažuje diachrónnu analýzu.
Kniha Ester

Kniha Ester alebo Ester (skratka "Est") je kniha Starého zákona.
Zaraďuje sa medzi dejepisné knihy. Zobrazuje historicky verne situáciu židovskej menšiny v perzskej diaspóre, dej je však vymyslený. Kniha v Septuaginte a Vulgáte obsahuje aj deuterokánonické časti, ktoré protestanti označujú za apokryfy.
Obsah.
Možno ju rozdeliť nasledovne:
Kniha Jób

Kniha Jób alebo Kniha Jóbova alebo Jób (skratka "Jób" alebo "Job") je kniha Starého zákona.
Zaraďuje sa medzi poučné knihy. Kniha sa zaoberá otázkou utrpenia spravodlivého človeka. Využíva sa pritom forma rozhovorov Jóba s jeho troma priateľmi. Tradičný názor pokladal utrpenie za trest za hriechy. V knihe sa však v rozhovore spomína, že utrpenie nemá človeka len potrestať ale ho aj vnútorne očistiť. Nakoniec vystupuje Boh a pripomína že človek má skromne súdiť aj keď trpí zdanlivo nezaslúžene.
Kniha prísloví

Kniha prísloví alebo Príslovia (skratka "Prís" alebo "Pr") je biblická kniha Starého zákona. Podľa tradície je za jej autora označovaný Šalamún. Zaraďuje sa medzi poučné knihy.
Obsah.
Kniha obsahuje deväť zbierok prísloví. Poradie v hebrejskom a gréckom texte sa líši. V knihe sú tieto zbierky:
Kniha Kazateľ

Kniha Kazateľ (iné názvy: Kniha kazateľova, Kazateľ, Kohelet – Kazateľ, staršie "Ekleziastes", hebr. qohelet - kazateľ v zhromaždení, gr. LXX: Έκκλησιαστής - kazateľ, lat. Vg.: Ecclesiastes; skratka "Kaz" alebo "Koh") je kniha Starého zákona. Kedysi sa pre túto knihu používal názov "Ekleziastes" avšak názov bol zmenený aby sa vyhlo zámene s Knihou Sirachovcovou, ktorá sa predtým volala Ekleziastikus.
Zaraďuje sa medzi poučné knihy. Jej slová sú vložené do úst kráľa Šalamúna ale autor knihy nie je známy. Kniha bola napísaná okolo r. 300-200 pred. Kr.
V knihe sa nachádzajú úvahy na tému zmyslu ľudskej existencie, ktorá sa končí smrťou. Kniha nemá vyhranenú štruktúru keďže úvahy nie sú v nej nejako logicky zoradené. Autor nenašiel uspokojivú odpoveď na svoj problém. Vyriešenie otázky priniesol až Nový zákon.
Pieseň piesní

Pieseň piesní alebo Veľpieseň alebo Pieseň Šalamúnova alebo len Pieseň (skratka "Pies, Veľp," "Vľp," "PŠ alebo Pie") je kniha Starého zákona. Zaraďuje sa medzi poučné knihy. V hebrejskej Biblii sa zaraďuje medzi ketubím (tj. spisy). Tradične sa jej autorstvo pripisuje Šalamúnovi.
Obsah.
Text obsahuje poetické zobrazenie prirodzenej lásky muža a ženy.
Existuje viacero exegetických interpretácií jej obsahu. Najdôležitejšie z nich sú tieto:
Kniha Ezdrášova

Kniha Ezdrášova alebo Ezdráš (gr. LXX: Ἔσδρας προτῶν - Prvá (kniha) Ezdrášova, lat. NVg: Liber Esdrae - Kniha Ezdrášova; skratka "Ezd") je kniha Starého zákona.
Zaraďuje sa medzi dejepisné knihy. Pôvodne táto kniha tvorila jeden spis s Knihou Nehemiášovou a spolu s Knihami kroník, na ktoré nadväzujú, tvoria tzv. "kronistické dejepisné dielo". Niektoré časti knihy sú písané v aramejskom jazyku.
Obsah.
Obsah knihy možno rozdeliť takto:
Kniha Nehemiášova

Kniha Nehemiášova alebo Nehemiáš (gr. LXX: Νεεμίας. Ἔσδρας δεύτερον – Nehemiáš. Druhá kniha Ezdrášova, lat. NVg: Liber Nehemiae – Kniha Nehemiášova; skratka "Neh") je kniha Starého zákona.
Zaraďuje sa medzi dejepisné knihy. Pôvodne táto kniha tvorila jeden spis s Knihou Ezdrášovou, a spolu s Knihami kroník na ktoré nadväzujú, tvoria kronistické dielo.
Kniha je nazvaná podľa Nehemiáša, ktorý bol čašníkom perzského kráľa. Nehemiáš tu rozpráva o svojej činnosti správcu Judey.
Obsah.
Kniha pozostáva z nasledujúcich častí:
Nehemiáš a Ezdráš sú zakladateľmi judaizmu ako ho poznáme v Novom zákone aj dnes.
Kniha múdrosti

Kniha múdrosti (skratka "Múd") je kniha Starého zákona. V gréčtine mala názov "Šalamúnova múdrosť," keďže za autora bol pokladaný Šalamún.
Patrí medzi deuterokánonické spisy Starého zákona. Zaraďuje sa medzi poučné knihy. Bola určená pre Židov v diaspóre.
Obsah.
V knihe sa nachádza náuka o múdrosti - napr. o múdrosti ako cnosti, o jej funkcii.
Knihu možno rozdeliť takto:
Kniha Náreky

Kniha Náreky (iné názvy: Náreky, Žalospevy, Plač/nárek proroka Jeremiáša, Plač Jeremiášov, Kniha nárekov; skratka "Nár" alebo "Žalosp") je kniha Starého zákona.
Kniha sa pripisuje prorokovi Jeremiášovi a nachádza sa v Biblii zaradená medzi knihami veľkých prorokov. Bola napísaná po spustošení Jeruzalema.
Kniha sa delí na päť žalospevov. Niektoré sú zostavené podľa poradia písmen hebrejskej abecedy.
Kniha proroka Amosa

Kniha proroka Amosa alebo Amos alebo Ámos (skratka "Am") je kniha Starého zákona. Zaraďuje sa medzi prorocké knihy - medzi malých prorokov.
Obsah.
Knihu možno rozdeliť na tieto časti:
V Novom zákone sa posolstvo Amosa spomína napríklad v reči prvého mučeníka Štefana.
Kniha proroka Abdiáša

Kniha proroka Abdiáša alebo Abdiáš (skratka "Abd") je kniha Starého zákona. Je to najkratšia starozákonná kniha (má 21 veršov). Zaraďuje sa medzi prorocké knihy - medzi malých prorokov.
V prvom verši sa popisuje ako Abdiášovo videnie. Prorok ohlasuje záhubu Edomu a blízky deň súdu Jahveho nad všetkými národmi.
Kniha proroka Jonáša

Kniha proroka Jonáša alebo Jonáš (skratka "Jon") je kniha Starého zákona. Zaraďuje sa medzi prorocké knihy - medzi malých prorokov.
Obsah.
Kniha obsahuje rozprávanie o samotnom prorokovi, ktorý bol poslaný do mesta Ninive ohlasovať pokánie. Jonáš odmietne. Na mori ho zhltne veľryba ale na tretí deň ho vyvrhne von. Prorok je opäť poslaný do Ninive kde hlása pokánie a ľudia ho vypočujú na čo sa Boh nad nimi zmiluje.
V evanjeliu Ježiš poukazuje na znamenie Jonáša ako znamenie svojho pochovania a vzkriesenia.
Kniha proroka Habakuka

Kniha proroka Habakuka/Abakuka alebo Habakuk alebo Abakuk (Skratka "Hab" alebo "Ab") je kniha Starého zákona. Zaraďuje sa medzi prorocké knihy - medzi malých prorokov. Autor používa vznešený štýl a pôsobivú reč.
Obsah.
Obsah knihy je nasledujúci:
Kritizuje modloslužobníctvo a zlo páchané na spravodlivých. Varuje pred spravodlivým trestom.
Kniha proroka Sofoniáša

Kniha proroka Sofoniáša alebo Sofoniáš (skratka "Sof") je kniha Starého zákona. Zaraďuje sa medzi prorocké knihy - medzi malých prorokov, kde sa uvádza ako deviaty spis.
Obsah.
Kniha sa dá rozdeliť na tieto časti:
Kniha proroka Micheáša

Kniha proroka Micheáša alebo Micheáš (skratka "Mich") je kniha Starého zákona. Zaraďuje sa medzi prorocké knihy - medzi malých prorokov.
Obsah.
Kniha obsahuje:
Kniha (časť Mich 5,1) sa v Novom zákone uvádza na potvrdenie toho, že Mesiáš sa má narodiť v Betleheme.
Kniha proroka Aggea

Kniha proroka Aggea/Agea/Haggea alebo Aggeus/Ageus/Haggeus (skratka "Ag") je kniha Starého zákona. Zaraďuje sa medzi prorocké knihy - medzi malých prorokov.
Obsah.
Obsahuje 4 prorocké reči:
Pri každej z týchto rečí sa uvádza kedy presne danú reč prorok predniesol.
Kniha proroka Nahuma

Kniha proroka Nahuma alebo Nahum (skratka "Nah") je kniha Starého zákona. Zaraďuje sa medzi prorocké knihy - medzi malých prorokov. Kniha pochádza zo 7. stor. pred Kr.
Obsah.
Knihu možno rozdeliť nasledovne:
Kniha proroka Zachariáša

Kniha proroka Zachariáša alebo Zachariáš (skratka "Zach") je kniha Starého zákona. Zaraďuje sa medzi prorocké knihy - medzi malých prorokov. Na základe rozdielov v obsahu a chronológii sa mnohí biblisti domnievajú, že kniha je dielom viacerých autorov.
Obsah.
Najprv sa kniha sústredí na stavbu chrámu, obnovu ľudu a nádeje na Mesiáša. Druhá časť hovorí o období spásy keď bude Pán vládnuť nad všetkými.
Kniha proroka Malachiáša

Kniha proroka Malachiáša alebo Malachiáš (skratka "Mal") je kniha Starého zákona. Autorom je neznámy prorok označený ako „posol“ (hebr. malaki), neskôr sa tento titul začal používať ako meno. Zaraďuje sa medzi prorocké knihy - medzi malých prorokov.
Obsah.
V knihe je 6 prorockých rečí:
Včela medonosná stredoafrická

Včela medonosná stredoafrická ("Apis mellifera scutellata") je poddruh včely medonosnej.
Jej prirodzený výskyt je v subsaharskej Afrike. V 50. rokoch 20. storočia bola introdukovaná do Brazílie, kde mala nahradiť menej produktívne európske poddruhy. V 90. rokoch 20. storočia sa rozšírila po celej Južnej a Strednej Amerike a začala sa usadzovať na juhu USA. Vyhovuje jej viac tropické ako mierne pásmo. Jej rozšíreniu pomohla aj hybridizácia s európskymi poddruhmi, ktoré vytláča.
Je ťažké ju rozoznať od európskych druhov. Sú od nich menšie a majú tak menej jedu, ktorý má rovnaké vlastnosti. V správaní sú ale značne defenzívnejšie, útočia vo väčšom počte, vo väčšom rádiuse a pri nižšom stimule. V porovnaní s európskymi včelami sa roja častejšie, niekedy až 10-krát do roka. Roje sú menšie a nie sú vyberavé na miesto hniezdenia, môžu hniezdiť v rôznych škárach na budovách. Dokážu uzurpovať aj existujúce kolónie európskych poddruhov, kde kráľovná s malým rojom robotníc postupne ovládne celé spoločenstvo (osud pôvodnej kráľovnej nie je zrejmý).
Väčší proroci

Väčší proroci alebo veľkí proroci je spoločné pomenovanie Izaiáša, Jeremiáša, Ezechiela a Daniela.
Pomenovanie „väčší“ znamená, že ich spisy sú dlhšie a napísané na samostatných zvitkoch na rozdiel od iných, teda menších prorokov.
H6

H6 (ang. "Composition H6") je americká polotaviteľná vojenská výbušná zmes, zložená z nasledujúcich percentuálnych hodnôt látok podľa hmotnosti:
Ďalšie veľmi podobné verzie H6 sa skladajú z nasledujúcich látok: hexogén 45,1%, tritol 29,2%, práškový hliník 21% a 4,7% flegmatizátoru, pozostávajúceho zo zmesi parafínu, lecitínu, nitrocelulózy, chloridu vápenatého a kremičitanu vápenatého.
H6 sa používa v mnohých vojenských aplikáciách a to síce ako hlavná nálož munícii u ktorých je požadovaná vysoká brizancia ako aj intenzívny a dlhšie trvajúci tlakový impulz detonácie (napr. námorné munície určené pre ničenie ponorených cieľov ako námorné míny, hlbinné nálože a torpéda, dalej napríklad letecké a reaktívne munície, určené na ničenie širokej škály mäkkých aj tvrdých cieľov tlakovým impulzom a fragmentačnými účinkami, ako sú napríklad letecké bomby alebo hlavice rakiet a riadených striel). Nahradil Torpex, ktorý bol menej stabilný a citlivejší na tepelné a mechanické podnety. H6 má približne 165% výkonnosti čistého tritolu na jednotku hmotnosti.
Daddy DJ (singel)

„Daddy DJ“ je singel francúzskeho dance projektu Daddy DJ. Je to debutový singel z albumu "Let Your Body Talk" a bol vydaný v mnohých európskych štátoch v júni 2000. Dosiahol obrovský úspech v mnohých európskych štátoch ako Francúzsko, Fínsko, Dánsko, Nemecko a Holandsko.
Vo Francúzsku je 94. najpredávanejším singlom všetkých čias s okolo 1 000 000 predaných kópií.
Dance Nation

Dance Nation bolo britské nezávislé hudobné vydavateľstvo, ktoré bolo dcérskou spoločnosťou Ministry of Sound. V roku 2010 bolo premenované na Dance Nation.
Prvým vydaním vydavateľstva bol singel „Now You’re Gone“ od Basshuntera v roku 2007.
V apríli 2009 sa konalo arénové turné "Dance Nation Live" po Veľkej Británii. Headlinerom bol Basshunter spolu s Sash!, Lasgo a Platnum.
Calvin Harris

Adam Richard Wiles (* 17. január 1984, Dumfries, Škótsko), známy pod umeleckým menom Calvin Harris, je škótsky hudobný producent, DJ, spevák a skladateľ. Jeho debutový album "I Created Disco" (2007) s úspešnými singlami „Acceptable in the 80s“ a „The Girls“ získal zlatú platňu. V roku 2009 vydal svoj druhý štúdiový album s názvom "Ready for the Weekend", ktorý debutoval na 1. mieste v UK Albums Chart a neskôr ho British Phonographic Industry certifikovala zlatom. Prvým singlom albumu bola pieseň „I'm Not Alone“, ktorá sa stala jeho prvým singlom číslo 1 v UK Singles Chart.
Harrisa medzinárodne preslávil jeho tretí štúdiový album "18 Months" (2012). Debutoval na prvých priečkach britských rebríčkov a tiež v americkom "Billboard" 200 (číslo 19). Všetkých osem singlov z albumu („Bounce“, „Feel So Close“, „Let's Go“, „We'll Be Coming Back“, „Sweet Nothing“, „Drinking from the Bottle“, „I Need Your Love“ a „Thinking About You“) dosiahlo top 10 vo Veľkej Británii. V novembri 2014 vydal štvrtý album "Motion." Debutoval na druhej priečke vo Veľkej Británii a na piatej v Spojených štátoch, čím sa stal Harrisovým druhým po sebe idúcim albumom číslo jeden v rebríčku Dance/Electronic Albums. Všetky tri single „Under Control“, „Summer“ a „Blame“ triumfovali v britkom rebríčku. 
Harris spolupracoval s množstvom iných hudobných umelcov. Jeho pieseň s Rihannou „We Found Love“ sa stala celosvetovým hitom, ktorý sa dostal na 1. miesto "Billboard" Hot 100. Neskôr s Rihannou spolupracoval na singloch „Where Have You Been“ (2012) a „This Is What You Came For“ (2016). Harris prekonal rekord Michaela Jacksona s počtom 9 singlov v top 10 z jedného štúdiového albumu. Tiež sa stal prvým britským sólovým umelcom, ktorý prekonal hranicu jednej miliardy streamov na Spotify. Harris obdržal 10 nominácií na Brit Award, 4 na Grammy, z ktorých vyhral v kategórii Najlepší videoklip (2013). Harris má svoje vlastné hudobné vydavateľstvo Fly Eye Records.
Svitek

Svitek, Svitková:
Swoon

„Swoon“ je skladba britskej big beatovej skupiny The Chemical Brothers, ktorá bola vydaná ako prvý oficiálny singel z albumu "Further". Skladba bola hraná niekoľkokrát pred jej vydaním v ich DJ setoch.
Kniha proroka Izaiáša

Kniha proroka Izaiáša alebo Izaiáš (skratka "Iz") je kniha Starého zákona.
Zaraďuje sa medzi prorocké knihy - medzi veľkých prorokov. V Novom zákone je to najcitovanejšia prorocká kniha.
Zbierky prorockých rečí podľa biblistov pochádzajú od Izaiáša (8. stor. pred Kr.) a ďalších dvoch neznámych prorokov (nazývaných Deutero-Izaiáš a Trito-Izaiáš; 6. stor. pred Kr.). Nasvedčujú tomu rôzne obsahové a iné rozdiely v texte.
Obsah.
Kniha má 66 hláv (kapitol) a člení sa na tri časti.
V prvej časti (Izaiáš 1-39) hovorí o tom, ako Izaiáš mával zjavenia o Božej transcendencii a ostro vystupuje proti intrigám. Jediné, čo môže zachovať izraelský národ, je vernosť Božiemu zákonu. Bojoval proti kráľovi Achazovi, ktorý obetoval syna bôžikom. Z jednej strany karhá, ale z druhej strany sľubuje, že príde dieťa, ktoré ich spasí, zachráni – Emanuel. Po Achazovi sa stal kráľom Ezechiáš. Ten chcel uskutočniť reformy a Izaiáš sa stal jeho poradcom. Asýrčania napádali aj Južné (Júdske) kráľovstvo, ale Izaiáš hovoril, že sa nemajú vzdať. Roku 701 pred Kr. bol Jeruzalem ešte zachránený. Po Ezechiášovej smrti upadol Izaiáš do nemilosti, ale stále sa snažil povzbudiť ľud. Jeho proroctvá končia : Emanuel príde a spasí ľud.
Druhá časť (Izaiáš 40-55; Deutero-Izaiáš) bola napísaná ku koncu exilu. Opisuje ťažké obdobie, keď chcel potešiť izraelský národ a snažil sa odpovedať na otázky. Hlásal, že babylonské božstvá padnú. V tomto období badať príklon k univerzalizmu, Boh stvoril celý svet a je Pánom histórie. Keď dal kráľ Kýros Židom slobodu, začali uvažovať či to nie je Mesiáš. Ale Izaiáš vravel, že Mesiáš nebude bojovník ale pokorný služobník, ktorý ich obnoví z vnútra a dá život mnohým, čo Židia nikdy nepochopili. Keď sa vrátili do Júdska, mestá boli zničené, žili tu cudzie národy a boli proti nim ešte aj Samaritáni. Mysleli si, že prosby prorokov sa vyplnia hneď. Riešila sa tiež otázka, či postaviť, alebo nepostaviť chrám.
Autor tretej časti (Izaiáš 56-66; Trito-Izaiáš) je anonymný prorok, ktorého spis pridali k Izaiášovi. Je proti pesimistom, dáva Židom znovu odvahu a hovorí, že príčinou prekážok je hriech. Vraví, že Boh čoskoro ustanoví nový svet, že Boh je otec, ktorý odpúšťa a je verný svojmu ľudu. V otázke cudzincov je za to, aby mali prístup do chrámu, ale aby mali vyhradené miesto vzadu. Opisuje blaho Jeruzalemu aj obnovenie chrámu roku 515 pred Kr. za Nehemiáša a Ezdráša.
Kniha proroka Jeremiáša

Kniha proroka Jeremiáša alebo Jeremiáš (skratka "Jer") je kniha Starého zákona.
Zaraďuje sa medzi prorocké knihy - medzi veľkých prorokov.
Vo svojej dnešnej podobe je kniha výsledkom dlhšieho redakčného procesu. Pôvodné hebrejské a grécke znenie sa dosť odlišujú.
Obsah.
Obsahovo možno Knihu proroka Jeremiáša rozdeliť takto:
Okrem výstrah kniha obsahuje aj výroky o novej zmluve.
Kniha proroka Barucha

Kniha proroka Barucha alebo Baruch alebo Proroctvo Baruchovo (skratka "Bar") je kniha Starého zákona.
Patrí medzi deuterokánonické spisy. Zaraďuje sa medzi prorocké knihy - medzi veľkých prorokov. Pripisuje sa Baruchovi, ktorý bol pisárom Jeremiáša.
Kniha bola pôvodne napísaná v hebrejčine ale zachovala sa iba v prekladoch (gréckom, starolatinskom ktorý bol prebratý aj do Vulgáty a sýrskom).
Obsah.
Knihu možno rozdeliť nasledovne:
Poslednú - šiestu hlavu knihy proroka Barucha v Novej Vulgáte tvorí Jeremiášov list.
San Marcos (department)

San Marcos je jeden z 22 departmentov Guatemaly. Má rozlohu , a v roku 2002 mal podľa sčítania 794 951 obyvateľov. Hlavným mestom departmentu je mesto San Marcos.
Kniha proroka Ezechiela

Kniha proroka Ezechiela alebo Ezechiel (skratka "Ez") je kniha Starého zákona.
Zaraďuje sa medzi prorocké knihy - medzi veľkých prorokov.
Obsah.
V knihe sa prorok obracia na Židov, ktorí boli s ním v babylonskom zajatí. Knihu možno rozdeliť nasledovne:
V knihe sú podrobne popísané videnia proroka ale aj symbolické úkony.
Kniha proroka Ozeáša

Kniha proroka Ozeáša/Hozeáša alebo Ozeáš/Hozeáš (skratka "Oz") je kniha Starého zákona.
Zaraďuje sa medzi prorocké knihy - medzi malých prorokov.
Obsah.
Prvé tri hlavy knihy sú zamerané na Ozeášovo manželstvo. Za nimi nasledujú karhajúce reči, ohlásenie trestov a sľub spásy.
Ozeáš musel symbolickým konaním vo svojom manželstve poukázať na lásku Boha k Izraelu. Pád Izraelského kráľovstva prorok naznačil aj symbolickými menami svojich detí.
Kniha zdôrazňuje, že podobne ako Ozeáš miluje svoju nevernú manželku, tak aj Boh miluje izraelský národ, ktorý sa dal na modloslužbu. Láska Boha k národu sa tu opisuje nádhernými obrazmi. Boh ale vyžaduje aby Izrael jeho lásku opätoval svojím správaním.
DFC Prag

Deutsche Fußball Club Prag bol rakúsky, neskôr česko-slovenský futbalový klub z dnes českého hlavného mesta Praha a začiatkom 20. storočia patril medzi najlepšie futbalové mužstvá v Európe. Svojou účasťou vo finále prvých futbalových majstrovstiev Nemecka, kde zohral zápas proti mužstvu "VfB Leipzig" dňa 31. mája 1903, sa zapísal do dejín futbalu ako prvý nemecký vicemajster. Hráči mužstva sa nemohli zúčastniť výberu do národného mužstva Nemeckej Ríše, pretože takýto výber bol podmienený štátnou príslušnosťou.
Vznik klubu.
DFC Prag založili 25. mája 1896 židia nemeckého pôvodom s národným povedomím, ktorí krátko predtým odišli z futbalového oddelenia športového klubu "Deutschen Eis- und Ruder-Clubs Regatta Prag". Napriek tomu, že klub sídlil v Rakúsko-Uhorsku, zúčastňoval sa na futbalových majstrovstvách ako víťaz regionálneho kola. Nemecký futbalový spolok "Deutscher Fussbal-Bund e.V. (DFB)" v tom čase zháňal nových členov a umožnil rakúskym resp. českým futbalovým mužstvám do spolku vstúpiť a zúčastniť sa na nemeckých pohárových majstrovstvách.
Cukrovar

Cukrovar je potravinársky závod, ktorý sa zaoberá výrobou cukru. Cukrovar vyrába cukor spracovaním cukrovej trstiny alebo cukrovej repy. Na Slovensku, ako aj v ďalších štátoch Európy sa cukor vyrába z cukrovej repy.
Výroba cukru.
Cukrová repa sa po privezení a vykládke splavuje prúdom vody a čistí sa, najprv od hrubých nečistôt (kamene, burina a pod.) a následne sa čistí od hliny v „repnej práčke“. Očistená cukrová repa sa reže na rezky, z ktorých sa lúhovaním v teplej vode (asi 68 °C) získava šťava putujúca na ďalšie spracovanie. Rezky sa ďalej v procese nespracovávajú. Získaná šťava ďalej prechádza trojstupňovým procesom čírenia, za prítomnosti „vápenného mlieka“, a „saturačného plynu“ (získaných z vápenky, ktorá je súčasťou cukrovaru) a následnou filtráciou vzniká tzv. „ľahká šťava“. Ľahká šťava sa ďalej zahusťuje odparovaním na tzv. „ťažkú šťavu“, z ktorej sa získava cukor varením - kryštalizáciou. Zmes kryštálov a sirupu sa oddeľuje horúcou vodou v odstredivkách. Mokrý cukor sa suší a odstredený sirup sa vracia naspäť na kryštalizáciu. Cukor sa následne uskladňuje, balí a pripravuje na expedíciu.
Cukrovary na Slovensku.
Na Slovensku v minulosti existovalo niekoľko desiatok cukrovarov, z ktorých do dnešnej doby zostali funkčné dva cukrovary - cukrovar v Seredi a cukrovar v Trenčianskej Teplej.
Waltrovka

Waltrovka je územie v pražských Jinonicích, kde stála továreň Josef Walter a spol., po znárodnení známa ako Motorlet s.p. neskôr Walter Engines a po predaji v roku 2008 s novým názvom GE Aviation Czech ako divízia leteckej výroby firmy General Electric.
História.
Spoločnosť Josef Walter a spol. bola založená Josefom Walterom v roku 1911. V roku 1919 je táto spoločnosť premenovaná na Akciovú továreň automobilov Josef Walter a spol. a potom v januári 1932 sa zmenil názov spoločnosti na „Akciová spoločnosť Walter, továreň na automobily a letecké motory“. Po II. svetovej vojne sa znárodnený podnik volal Letecké závody n.p. a od roku 1949 Motorlet n.p.
V priebehu roku 1913 bola spustená výroba automobilov značky Walter W-I a od roku 1920 do 1930 sa vyrábali ďalšie automobily ako "Walter P-I s výkonom 27 kW", "Walter P-II s výkonom 34 kW", "Walter P-III s výkonom 40 kW" a "Walter P-IV s výkonom 47 kW". V roku 1928 začala výroba automobilov "Walter 4-B (47 kW)" a "Walter 6-B (80 kW)". Tieto autá boli úspešné a na ich základe sa vyvíjali ďalšie typy "Walter Standard (80 kW)", "Walter Super (94 kW)", "Walter Regent (94 "kW")" a "Walter Royal". V licencii sa vyrábali automobily Fiat 508 a Fiat 514. S výrobou sa pokračovalo do roku 1951, v ktorom výrobnú linku opustil posledný automobil typu Aero Minor. Po 40 rokoch činnosti fabrika výrobu v automobilovom priemysle ukončila.
Banánové vojny

Banánové vojny bola séria ozbrojených konfliktov, vojenských intervencií a okupácií, ktoré uskutočňovali Spojené štáty americké vo viacerých krajinách Strednej Ameriky a Karibiku v priebehu prvej tretiny 20. storočia. Banánové vojny sa začali po skončení španielsko-americkej vojny v roku 1898 a následnou Parížskou mierovou dohodou, vďaka ktorej získali USA kontrolu nad bývalými španielskymi kolóniami, ako napr. Kuba a Portoriko. Za koniec týchto konfliktov sa pokladá rok 1934, kedy prezident Franklin D. Roosevelt vyhlásil tzv. politiku dobrého susedstva.
Konflikty súviseli hlavne so snahou Spojených štátov zabezpečiť si silný politický a ekonomický vplyv v oblasti, ktorú USA pokladali sa sféru svojho vplyvu už od vyhlásenia tzv. Monroeovej doktríny v roku 1823. Akékoľvek snahy latinskoamerických štátov o vymanenie sa spod tohto vplyvu a väčšiu ekonomickú či politickú nezávislosť vnímali USA ako ohrozenie svojich záujmov a vojensky voči nim zasiahli. Tento postup sa ešte utvrdil potom, ako prezident Theodore Roosevelt začal hovoriť o tzv. ideológii veľkej palice, v rámci ktorej silové presadzovanie amerického vplyvu otvorene podporoval. Termín Banánové vojny vyplýva zo spojenia medzi týmito intervenciami a zachovávaním amerických obchodných záujmov v regióne, ktorého krajiny boli navyše často posmešne označované ako banánové republiky. Mnohé z veľkých amerických korporácií tieto vojny priamo inicializovali, medzi nimi hlavne United Fruit Company, ktorá mala v Strednej Amerike obrovské zisky z produkcie banánov, tabaku, či cukrovej trstiny.
Najaktívnejším americkým veliteľom pôsobiacim v týchto vojnách bol generálmajor americkej námornej pechoty Smedley Butler, ktorý to neskôr otvorene oľutoval a vo svojej knihe "War is a Racket" (Vojna je kšeft) o Banánových vojnách napísal, že „išlo o znásilnenie pol tucta republík v Strednej Amerike v prospech Wall Streetu“.
Zlatý glóbus za najlepší mužský herecký výkon v seriáli (dráma)

Zlatý glóbus za najlepší mužský herecký výkon v seriáli (dráma) udeľuje Hollywoodska asociácia zahraničných novinárov ("HFPA") na ceremónii Zlatých glóbusov. Pôvodne sa kategória nazývala "Najlepší herec v seriáli" a za rok 1961 boli vyhlásení dvaja víťazi.
Rekordné dve ceny za najlepšieho dramatického herca získali Hugh Laurie, Telly Savalas, Ed Asner a John Forsythe. V počte nominácií držia rekord Peter Falk (za postavu poručíka Columba) a Tom Selleck (za postavu detektíva Magnuma), zhodne po sedem. Herec Robert Wagner bol nominovaný päťkrát, cenu však nezískal ani raz.
Poznámky.
Cena sa udeľuje na začiatku roku a predstavuje úspech za počiny predošlého kalendárneho roku. Zoznam obsahuje hercov, ktorí cenu vyhrali (zvýraznení sú tučne a na prvom mieste), a taktiež tých, ktorí boli na ňu nominovaní. Ďalej sú uvedené postavy, ktoré stvárnili a seriáli, za ktoré boli ocenení/nominovaní. Ak má seriál distribučný názov, je uvedený pod ním.
Aspen

Aspen je autonómne krajské mesto a takisto najľudnatejšie mesto v Pitkin County v Colorade v USA. V roku 2005 malo mesto 5804 obyvateľov. Mesto bolo založené ako ťažobný tábor a bolo pomenované podľa osikových lesov, ktoré sú v okolí mesta ("osika - aspen"). Aspen je momentálne lyžiarske stredisko a turistické centrum.
V druhej polovici 20. storočia bolo mesto cieľom známych osobností ako Charlie Sheen, Hunter Stockton Thompson či John Denver, ktorý neskôr zložil niekoľko piesní o meste ako „Aspenglow“ či „Starwood in Aspen“.
Marisa Tomeiová

Marisa Tomeiová (* 4. december 1964, Brooklyn, New York, USA) je americká herečka, sestra herca Adama Tomeia, držiteľka Oscara za najlepšiu vedľajšiu úlohu v snímke "Môj bratranec Vinny" z roku 1992. Na Oscara bola potom nominovaná ešte dvakrát, prvýkrát sa tak stalo za snímku "V spálni" z roku 2001, druhýkrát za film "Wrestler" z roku 2008. 
Po rodičoch je talianskeho pôvodu, jej otec bol právnik, matka učiteľka angličtiny. Divadlo hrala profesionálne nielen v USA, ale aj vo Veľkej Británii. V roku 1986 získala svoju prvú významnú divadelnú cenu Theater World Award, stalo sa tak v čase keď bola členkou Newyorského divadelného súboru Naked Angels Theater Company.
Zoznam ceremónií Golden Globe Awards

Toto je zoznam ceremónií Golden Globe Awards.
Santa Rosa (department, Guatemala)

Santa Rosa je jeden z 22 departmentov Guatemaly. Má rozlohu , a v roku 2002 mal podľa sčítania 301 370 obyvateľov. Hlavným mestom departmentu je mesto Cuilapa.
Katrina and the Waves

Katrina and the Waves bola anglická pop rocková skupina založená v roku 1981 bývalým gitaristom skupiny Soft Boys - Kimberley Rew. Skupina je najviac známa hitom „Walking on Sunshine“ a víťazstvom v Euro Song Contest 1997 s piesňou „Love Shine a Light“.
Prach

Prach môže znamenať:
David James Elliott

David James Elliott (* 21. september 1960, Milton, Ontário, Kanada) je kanadský herec, známy zo seriálu "JAG", v ktorom hral kapitána Harmona Rabba. Svoju úlohu si zopakoval aj v roku 2019 v seriáli 
Na jeseň roku 2010 bol Elliott obsadený do seriálu "".
Aerovagon

Aerovagon, Aeromotovagon alebo Aerodrezina bola experimentálna konštrukcia železničného vozidla v dobách raného komunistického Ruska. Mal byť určený na prepravu sovietskych vládnych činiteľov. Princíp stroja pochádza z Nemecka, z roku 1917 a po nemeckej lokomotíve "Dringos" z roku 1919 je ďalšou konštrukciou koľajového vozidla poháňaného leteckou vrtuľou, tj. kombinuje princípy železničného a leteckého inžinierstva. 
História.
Konštrukcia ruského konštruktéra - samouka Valeriana Abakovského, pochádzajúceho z Lotyšska, kombinovala dráhové vozidlo, teda dráhový podvozok, na ktorom bol umiestnený letecký motor s dvojlistou tlačnou vrtuľou, ktorá udeľovala stroju dopredný pohyb, a kabína pre cestujúcich. Stroj dokázal vyvinúť rýchlosť až 140 km/h čo ho v tej dobe radilo k vysokorýchlostným a mal byť určený na prevádzku na hlavných tratiach.
Pri skúškach 24. júla 1921 bola vykonaná jazda z Moskvy do Tuly, ktoré sa zúčastnili aj súdruhovia z Nemecka, celkom 24 osôb. Pri návrate do Moskvy však došlo k nehode pri Serpuchove, kedy sa pri vysokej rýchlosti stroj vykoľajil a zrútil sa zo svahu. Pri nehode zahynulo šesť cestujúcich účastniacich sa skúšobnej jazdy: John Freeman, Oskar Heilbrich, John William Hewlett, Fiodor Sergejev, Otto Strupat a sám Abakovskij (vo veku 25 rokov). Všetci boli pochovaní pri stene Kremľa v Moskve.
Tento stroj predbehol koľajový zepelín (1929), americký M-497 Black Beetle (1966) a neskôr sovietsky TurboJet ER-22 (1970); všetky uvedené stroje predstavujú kombináciu železničného vozidla a leteckého motora.
Silt

Silt (iné názvy: aleurit, prach) je sediment resp. nespevnená usadená hornina tvorená časticami veľkosti 0,002 resp. 0,004 až 0,06 mm. Častice siltu vznikajú obyčajne zvetrávaním starších hornín, ktoré boli transportované vetrom, alebo vodnými tokmi v suspenzii, či ľadovcom. Existuje aj vulkanický prach, ktorý je pyroklastickým materiálom zodpovedajúcej veľkosti. Spevneným ekvivalentom siltu je prachovec.
V litostratigrafických schémach sa silt zvykne označovať bodko-čiarkovanou šrafúrou.
Názov "aleurit" zaviedol roku 1930 A. N. Zavaritskij.
Minerálne zloženie.
Určiť minerálne zloženie častíc prachu je na rozdiel od piesku zložitejšie pre ich malú veľkosť, ktorá často neumožňuje štúdium pomocou optického, či polarizačného mikroskopu. Silt najčastejšie tvoria odolnejšie minerálne zrná, ktoré odolali dlhšiemu transportu, je to hlavne kremeň. Ďalšími minerálmi môžu byť živce, muskovit, kalcit alebo oxidy železa. Môžu obsahovať významný podiel organickej hmoty, ktorá spôsobuje ich tmavé sfarbenie.
Veľkosť častíc siltu sa v Krumbeinovej škále pohybuje medzi a  mm (od 3,9 do 62,5 μm). Silt je väčší ako ílové častice ale menší ako piesok. Norma ISO 14688 stanovuje veľkosť siltových častíc od 0,002 mm do 0,063 mm. V teréne je možné silt od ílu odlíšiť tým, že íl je celkom homogénny, pri zahryznutí do siltu cítiť medzi zubami jeho drobné minerálne zrná.
Vznik.
Hrubozrnný silt ale aj piesok, zodpovedá pri zvetrávaní stabilným reziduálnym produktom zvetrávania zrnitých hornín ako sú granitoidy, fylity, svory a metakvarcity, či dávnejšie usadených pieskovcov, derivovaných z týchto hornín. Pôvodná piesková a prachová veľkosť zŕn približne zodpovedá pôvodnej veľkosti kremenných a živcových kryštálov v materských horninách.
Silt väčšinou zostáva v znose, unášaný vodou alebo vetrom dlhšie ako piesok. K usadzovaniu dochádza až vtedy, keď rýchlosť transportného média poklesne natoľko, že nedokáže ďalej unášať ani častice prachovej veľkosti. Usadzovanie prachu je preto typické hlavne pre prúdy s malou rýchlosťou alebo stojaté vody so slabým pôsobením vlnenia. V atmosfére je prach unášaný často na obrovské vzdialenosti. Usadzovanie vyvievaného prachu bolo typické napríklad pre obdobia zaľadnenia, kedy vznikali na severnej pologuli hrubé vrstvy spraše.
Jemnozrnné sedimenty ako silt sa často usadzujú v riečnych nivách, jazerách, na plážach s nízkou energiou vlnenia, lagúnach, deltách, vonkajšom morskom šelfe, či v hlbokomorských panvách.
Lokomotíva Dringos

Rušeň Dringos je pravdepodobne najstarší funkčný rušeň, ktorý bol poháňaný leteckou vrtuľou. Konštrukcia tohto rušňa pochádza z Nemecka, z roku 1919.
História.
Princíp rušňa si nechal patentovať Dr Ing. Otto Steinitz a prototyp postavil pod licenciou spoločnosti Luftfahrt v Grünewalde na predmestí Berlína. Rušeň bol úspešne vyskúšaný 11. mája 1919 na trati z Grünewaldu do Beelitzu. Praktické využitie rušňa však nie je známe, riaditeľstvo železníc o túto konštrukciu neprejavilo záujem. Tento rušeň bol sprevádzkovaný skôr ako ruský Aerovagon (1921) a neskorší „koľajový zeppelin“ (1931).
Konštrukcia.
Pohon rušňa zabezpečovali 2 vrtule, každá umiestnená na jednom čele rušňa. Pre pohon bol použitý letecký 6 valcový radový motor, pôvodne určený na vojenské použitie. Dôvodom použitia takýchto motorov bol aj fakt, že Nemecko po 1. svetovej vojne malo zničiť vojenský materiál. Ako podvozok pre konštrukciu prototypu bol použitý starý plošinový vozeň.
Rušeň bol skúšaný na trati Grünewald – Beelitz, kde dosiahol aj udržal rýchlosť 60 km/h. Pravdepodobne by dosiahol aj vyššie rýchlosti ale toto nebolo skúšané z dôvodu nedostatočného brzdového systému a nevhodného podvozku. Pri skúškach bolo na rušni prepravených asi 40 osôb z radov úradníkov vlády a parlamentu.
Sololá (department)

Sololá je jeden z 22 departmentov Guatemaly. Má rozlohu , a v roku 2002 mal podľa sčítania 307 661 obyvateľov. Hlavným mestom departmentu je mesto Sololá.
DJ Paul Elstak

DJ Paul Elstak (vlastným menom Paul Roger Elstak;* 14. január 1966, Haag, Holandsko) je holandský hardcorový/gabberový/happy hardcorový DJ a hudobný producent. Svoje celé meno používa na tvorbu happy hardcoru a meno DJ Paul na tvorbu gabberu a hardcoru, ale vo svojich začiatkoch používal obe mená pre tvorbu gabberu.
Suchitepéquez

Suchitepéquez je jeden z 22 departmentov Guatemaly. Má rozlohu , a v roku 2002 mal podľa sčítania 403 945 obyvateľov. Hlavným mestom departmentu je mesto Mazatenango.
Blitzkrieg Bop

„Blitzkrieg Bop“ je skladba americkej punk rockovej skupiny Ramones. Bol vydaný ako debutový singel skupiny v apríli 1976 v USA. Je hlavným singlom debutového albumu skupiny "Ramones", ktorý bol tiež vydaný v rovnakom mesiaci.
Skladbu napísali basgitarista Dee Dee Ramone (text) a bubeník Tommy Ramone (hudba a text).
Skladba bola zaradená na 92. miesto v zozname The 500 Greatest Songs of All Time magazíny "Rolling Stone". V marci 2005 zaradil magazín "Q" skladbu na 31. miesto v zozname 100 Greatest Guitar Tracks a v roku 2008 magazín "Rolling Stone" ju zaradil na 18. miesto v zozname Best Guitar Songs of All Time. V roku 2009 sa stala 25. najlepšou hard-rockovou piesňou všetkých čias podľa VH1.
Walking on Sunshine (pieseň)

„Walking on Sunshine“ je skladba napísaná Kimberleym Rewom pre debutový album "Walking on Sunshine" skupiny Katrina and the Waves. Znovu vydaná verzia singlu bola vydaná v roku 1985 z albumu "Katrina and the Waves" a dosiahol 4. miesto v Austrálii, 9. miesto v USA a 8. miesto v Spojenom kráľovstve. Singel sa stal prvým Top 40 hitom v USA až po vydanie „Love Shine a Light“ v roku 1997. Pieseň mala byť pôvodne baladou.
Komorná hudba (album)

Komorná hudba je druhý štúdiový (resp. štúdiovo-koncertný) album slovenského speváka a skladateľa Marka Brezovského z roku 2004. Predstavuje výber z jeho tvorby súčasnej klasickej hudby z rokov 1989 – 1994. 
Brezovský od roku 1988 študoval kompozíciu na Konzervatóriu v Bratislave, kde so spolužiakmi založil Súbor súčasnej hudby, pre ktorý napísal viacero komorných skladieb. Najúspešnejšiu z nich, „Venované nešťastiu“, uviedol tento kolektív v roku 1990 na festivale Nová slovenská hudba. Napriek súbežne rozvíjanej dráhe v oblasti populárnej hudby tvoril Brezovský komorné skladby aj na Vysokej škole múzických umení, kde až do svojej predčasnej smrti pokračoval v štúdiu.
Partitúry všetkých skladieb albumu boli publikované vo vydavateľstve Hudobného fondu Musica Slovaca.
"„Marek Brezovský hľadal v sebe tvorcu – hudobného skladateľa. Našiel ho v obdivuhodne krátkom čase. Sila, ktorá vytryskla v jeho tvorbe a priniesla vzácny plod v podobe konkrétnych skladieb, je slobodná, aj keď sa pod ňou vyhĺbil vinou nepriazni osudu a okolností temný kráter bolesti. Cesta za krásou je tŕnistá. Marek Brezovský ju podstupoval bez reptania a uhýbania, s revoltou snímajúcou okovy falošnej meštiackej morálky. Nepatril k ľuďom, ktorí sa usilujú prebudovať svoje ja v duchu pohodlného módneho strihu, aby sa stali proti svojej vôli niekým iným. Bytostne odmietal uniformitu a pokrytectvo väčšiny. Zúfalo hľadal priestor pre svoju hudbu. Priestor, ktorý sme mu vo svojej obmedzenosti boli schopní poskytnúť, bol priúzky.“"
Zostava.
Súbor súčasnej hudby:
Chcem byť sám

Chcem byť sám je neoficiálny štúdiový dvojalbum slovenského speváka a skladateľa Marka Brezovského, ktorý krátko po jeho predčasnej smrti v roku 1994 vydal pre najbližších vlastným nákladom jeho otec Ali Brezovský. Je na ňom zachytená celá škála Brezovského tvorby v oblasti populárnej hudby. 
Na prvom disku sa nachádzajú artrockové skladby v interpretácii skupiny Art M Trio a niekoľko skladieb punkrockovej tvorby v interpretácii skupiny Avanavany. Druhý disk prináša ukážky z jeho tvorby pre filmový muzikál, rozhlasové nahrávky a romanticky ladené klavírne skladby vytvorené s formáciou New Romantic Band.
Niekoľko skladieb sa neskôr v menších alebo väčších úpravách jeho blízkeho priateľa a spoluhráča Oskara Rózsu objavilo na Brezovského prvom oficiálnom albume "Hrana" (1999).
Zoznam skladieb.
CD 1
CD 2
Jeremiášov list

Jeremiášov list je spis zo Starého zákona.
V židovskom kánone sa nenachádza. V Septuaginte sa nachádza za Nárekmi. Vo Vulgáte a v Novej Vulgáte sa nachádza v Knihe proroka Barucha ako jej šiesta hlava.
Obsah.
Obsahom Jeremiášovho listu je polemika proti modlárstvu.
List tvorí 72 veršov. Na jeho začiatku sa ako autor spomína Jeremiáš, avšak predpokladá sa, že list je dielom neznámeho autora.
V dobrej viere

V dobrej viere je názov výberového albumu skupiny Horkýže Slíže z roku 2011.
Kvalifikácia na Majstrovstvá sveta vo futbale 2014 – Južná Amerika

Kvalifikácia na Majstrovstvá sveta vo futbale 2014 – Južná Amerika sa hrá od 7. októbra 2011 do 8. októbra 2013, systémom každý s každým doma a vonku.
Článok zahrňuje program a súhrn výsledkov tu hraných. 
Zápasy.
Zápasy sa hrajú od 7. októbra 2011 do 15. októbra 2013.
Preklady Biblie

Preklady Biblie boli urobené z hebrejčiny, ale aj aramejčiny a gréčtiny do mnohých jazykov.
K najstarším prekladom Biblie sa zaraďujú targúmy. Medzi ďalšie preklady Biblie do iných jazykov patria:
Latinčina.
Medzi preklady do latinčiny patria:
Sýrčina.
Medzi preklady do sýrčiny patria:
Staroslovienčina.
Preklad do staroslovienčiny:
Radio Zet

Radio Zet je poľská komerčná rozhlasová stanica.
Dejiny.
28. septembra 1990 začala vysielať vo Varšave jedna z prvých komerčných rozhlasových staníc v Poľsku pod názvom „Radio Gazeta“. Zakladateľ a prvý riaditeľ bol Andrzej Woyciechowski. Spočiatku stanica vysielala pomocou techniky, vypožičanej od Radio France Internationale, ktorého program vysielala v noci. Počas predvolebnej kampane v roku 1990 bol názov zmenený na Radio Zet. Na začiatku roku 1994 získala stanica, spolu s RMF FM, licenciu na vysielanie v celom Poľsku.
Externé odkazy.
Oficiálna internetová stránka rádia
Adult contemporary

Adult contemporary (AC) je rozhlasový formát, ktorý zahŕňa hudbu rôznych žánrov od 70. rokov po súčasnosť. Pritom sa vyhýba agresívnym žánrom (hard rock, heavy metal, hip-hop), hudbe určenej pre mládež a žánrom techno a dance music. Cieľová skupina poslucháčov sú dospelí vo veku 3054 rokov. Novinky sú do playlistu zaraďované s niekoľkotýždňovým oneskorením oproti formátu Contemporary hit radio.
Varianty.
Hot AC je variant zameraný na mladšiu cieľovú skupinu (18 – 40 rokov). Oproti klasickému AC má vyšší podiel nových skladieb a tieto sú zaraďované do vysielania skôr. Medzi takýto druh rádia na Slovensku patrí napríklad Rádio Expres.
Variant Soft AC je založený najmä na starších skladbách a novinky sú zaraďované ešte neskôr ako pri klasickom AC. Hudobný výber tvoria príjemné a „jemné“ skladby, ktoré poslucháča nevyrušujú pri iných činnostiach.
Gold AC (tiež Oldies AC) kombinuje AC a oldies. Novinky sa objavujú výnimočne a s veľkým oneskorením. Orientuje sa na najstaršiu časť cieľovej skupiny poslucháčov AC (30 – 60 rokov).
Urban AC sa podobá soft AC, sústreďuje sa však na žánre R&amp;B a soul. 
Rhytmic AC sa sústreďuje na tanečnú hudbu, R&amp;B a disco, podobá sa na Hot AC.
Me &amp; My

Me &amp; My je dánska eurodance/bubblegum popová dvojica zložená zo sestier Sesanne Georgi a Pernille Georgi, ktorá je momentálne v zmluve s vydavateľstvom EMI. Duo je známe hlavne pre medzinárodný hit „Dub-I-Dub“, ktorý sa dostal na množstvo kompilácií, vrátane série albumov "Dancemania".
Diskografia.
Single.
Z albumu "Me &amp; My":
Z albumu "Let the Love Go On":
Z albumu "Fly High":
Nehemiáš (biblická postava)

Nehemiáš (hebr. nehemyah - Jahve potešuje) je postava zo Starého zákona.
Bol čašník alebo pohárnik (bolo to na kráľovskom dvore vysoké postavenie, riadil etiketu a slúžil pri kráľovskom stole) na dvore perzského kráľa Artaxerxesa (synonymum Xerxes alebo Asuer) 465 až 424 pred Kristom v Súzach.
Nehemiáš si od perzského kráľa vyžiadal povolenie spravovať Jeruzalem aby mohol napraviť upadajúci stav Jeruzalemských múrov. Trvala len 52 dní. V Jeruzaleme pôsobil ako správca 12 rokov. Zaviedol tam aj opatrenia proti neporiadkom, týkajúcich sa odovzdávania desiatkov, zachovávania soboty, manželstiev s cudzinkami po tom ako sa na čas vrátil do Súz.
Jozef Flavius uvádza, že Nehemiáš zomrel vo vysokom veku (asi 80 rokov)
Aggeus

Aggeus (iné názvy: Ageus, Haggeus, zriedkavo "Agej", z hebrejčiny "Hagijah", "Haggaj"; "Chaggaj") bol starozákonný prorok.
Pôsobil v Jeruzaleme v období po návrate z babylonského zajatia. Vystúpil počas panovania kráľa Dáreia. Vyzýval na pokračovanie stavby chrámu, k čomu povzbudzoval Zerubábela a veľkňaza Jozueho.
Predpovedal, že sláva novopostaveného chrámu bude väčšia než sláva Šalamúnovho chrámu. Pretože prorok pôsobil len krátky čas, možno predpokladať, že bol pokročilejšieho veku a mohol si pamätať ešte chrám spred babylonského zajatia.
Gréckokatolícka a pravoslávna cirkev si proroka Aggea pripomínajú 16. decembra.
Zacapa (department)

Zacapa je jeden z 22 departmentov Guatemaly. Má rozlohu , a v roku 2002 mal podľa sčítania 200 167 obyvateľov. Hlavným mestom departmentu je mesto Zacapa.
Totonicapán (department)

Totonicapán je jeden z 22 departmentov Guatemaly. Má rozlohu , a v roku 2002 mal podľa sčítania 339 254 obyvateľov. Hlavným mestom departmentu je mesto Totonicapán.
Hráč mesiaca UNFP

Hráč mesiaca UNFP je ocenenie, ktoré odovzdáva Národný zväz profesionálnych futbalistov (UNFP). Udeľuje sa od sezóny 2003-2004 pre najlepšieho hráča mesiaca v Ligue 1. Od sezóny 2006-2007 sa toto ocenenie udeľuje aj hráčom Ligue 2. Vždy na konci mesiaca sa vyberú traja kandidáti a z nich sa rozhodne kto získa ocenenie hráč mesiaca podľa hlasovanie, ktoré sa uskutočňuje u partnerov ligy Canal+, L'Équipe a RTL. Posledným ocenením hráčom je z Ligue 1 Milan Biševac z Paris Saint-Germain FC a z Ligue 2 Ryan Mendes da Graça z Le Havre AC.
Ligue 1.
Viacnásobní víťazi.
  *   Aktívni hráči v Ligue 1.
Ligue 2.
Viacnásobní víťazi.
  *   Aktívni hráči v Ligue 1.